b'\n_START_ARTICLE_\nMarko Kreft\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Ljubljani. Po osnovni \xc5\xa1oli in zaklju\xc4\x8deni Gimnaziji Be\xc5\xbeigrad v Ljubljani se je 1990 vpisal na \xc5\xa1tudij biologije na Biotehni\xc5\xa1ki fakulteti, kjer je leta 1995 diplomiral in 1999 doktoriral na ljubljanski Medicinski fakulteti, kjer je bil zaposlen do leta 2011. Takrat je sprejel mesto izrednega profesorja na Biotehni\xc5\xa1ki fakulteti [1]. Leta 2012 je bil izvoljen v naziv redni profesor za fiziologijo \xc5\xbeivali. Od leta 2016 je namestnik prodekana za biologijo. Je nosilec univerzitetnih predmetov nevrofiziologija, fiziologija \xc4\x8dloveka, funkcionalna biologija celice, fiziologija presnove, zoofiziologija. Koordinira znanstveno podro\xc4\x8dje Biologija na doktorskem \xc5\xa1tudiju Bioznanosti. Je avtor \xc5\xa1tevilnih znanstvenih del. Marko Kreft navaja (od leta 1997) v svoji bibliografiji preko 120 pomembnih znanstvenih del, ki so napisana v svetovnih jezikih in objavljena v vodilnih mednarodnih revijah. Je glavni in odgovorni urednik mednarodne znanstvene revije Image Analysis & Stereology. Bil je mentor osmim sodelavcem pri pripravi disertacij._NEWLINE_Njegov o\xc4\x8de je genetik in agronom akademik Ivan Kreft, brat pa farmacevt Samo.'